सीता एयरलाइन्सले सुर्खेतदेखि सिमकोटसम्म सातामा दुई दिन नियमित यात्रु उडान गर्ने घोषणा गरे पनि कार्यान्वयन भएको छैन । सीता एयरको उद्घाटन उडानमार्फत कर्णाली प्रदेशका मुख्यमन्त्री महेन्द्रबहादुर शाहीसहितको टोली केही समयअघि हुम्ला पुग्यो । मुख्यमन्त्री शाहीले समेत नियमित उडान गराउने व्यवस्था मिलाइने बताएका थिए । तर, त्यसपछि सीताले अर्को उडान गरेको छैन । यात्रु नपाएर नियमित उडान नभएको एयरलाइन्सले दाबी गरे पनि सुर्खेतबाट टिकट वितरण सुरु नगरेको यात्रुको गुनासो छ ।
